Wafariena Roslan

Wafariena Roslan (lahir 19 Julai 1995) atau lebih dikenali sebagai Wafariena, merupakan seorang pelakon, penyanyi dan model wanita Malaysia. 
Beliau juga merupakan salah seorang bekas peserta Dewi Remaja 2018/2019. Sejak itu, beliau memulakan kerjayanya sebagai penyanyi dan melancarkan single pertama yang berjudul Carilah Aku. Antara karya lakonannya termasuk filem Butak, drama 7 Hari Mencintaiku 2 dan telefilem Kisah Seram Hostel.

Kerjaya
Sebelum menceburi bidang lakonan, Wafariena Roslan terlebih dahulu bergiat aktif dalam bidang muzik sebagai penyanyi. Beliau memulakan kerjaya awal sebagai penyanyi pancaragam di Polis Diraja Malaysia (PDRM). Wafariena kemudian menyertai ujibakat pertandingan Dewi Remaja 2018/2019, namun tidak terpilih sebagai peserta.

Kerjaya lakonannya bermula dengan membintangi telefilem bertajuk Kisah Seram Hostel yang disiarkan di Astro Citra. Pada November 2019, Wafariena merakamkan single sulungnya bertajuk "Carilah Aku" yang berkonsepkan balada nukilan Johari Teh dan Aryan. Ia dikeluarkan menerusi label Media Asia Production (MAP Music).

Wafariena mula mendapat perhatian meluas dalam bidang lakonan menerusi watak Nurul Ain dalam 7 Hari Mencintaiku 2 yang dibintangi oleh Shukri Yahaya dan Siti Saleha. Beliau mengambil alih watak itu daripada pelakon asalnya, Zarynn Min yang memegang watak sama dalam musim pertama. Keberkesanan watak lakonannya dalam drama itu, menyebabkan Wafariena dilabel sebagai 'perosak rumah tangga orang', malah turut menerima ugutan disimbah asid. Beliau kembali menjayakan wataknya dalam siri ketiga drama itu yang disiarkan pada 2022.

Wafariena ialah salah seorang daripada 24 penyanyi amatur yang mengambil bahagian dalam rancangan Vokal Mania terbitan TV3.

Kehidupan peribadi
Wafariena dilahirkan dan dibesarkan di Bayan Lepas, Pulau Pinang dan merupakan anak keempat daripada tujuh beradik. Ibu bapanya bercerai ketika beliau berusia 15 tahun dan sejak itu beliau dan adik-beradiknya dibesarkan oleh ibu mereka yang berstatus ibu tunggal. Beliau juga fasih berbahasa Mandarin dan pernah belajar di sebuah sekolah Cina.

Wafa mendedahkan dalam temubual bersama Kosmo! pada Ogos 2020 bahawa beliau pernah ditawarkan bekerja sebagai gadis pengiring kepada golongan kenamaan dengan bayaran sebanyak RM120,000 satu malam.

Kakaknya meninggal dunia pada November 2020 selepas melahirkan bayi lelaki.

Pada Oktober 2022, Wafariena menjalani rawatan di wad hospital KPJ Rawang Selangor kerana mengalami sakit di belakang badan sewaktu menjalani penggambaran di Lenggong, Perak. Beliau dibenarkan keluar dari hospital dan terus pulang ke rumahnya untuk berehat.
Pada bulan November wafariena sudah sihat seperti biasa dan kembali aktif berlakon</ref>

Filemografi

Filem

Drama

Telefilem

Televisyen

Diskografi

Anugerah dan pencalonan

Rujukan

Pautan luar
 
 
 
 

Kelahiran 1995
Orang hidup
Orang Malaysia berketurunan Melayu
Muslim Malaysia
Orang dari Pulau Pinang
Pelakon wanita Malaysia
Pelakon wanita Malaysia abad ke-21
Pelakon televisyen Malaysia
Pelakon filem Malaysia
Penyanyi wanita Malaysia
Peragawati Malaysia
Peserta Dewi Remaja
Peserta Vokal Mania